b'\n_START_ARTICLE_\nRuokotraakkipuu\n_START_SECTION_\nUlkon\xc3\xa4k\xc3\xb6\n_START_PARAGRAPH_\nRuokotraakkipuu kasvaa luonnossa sademets\xc3\xa4n pensaskerroksessa 1,5\xc2\xa0metri\xc3\xa4 korkeaksi pensaaksi. Lajin lehdet ovat 15\xe2\x80\x9325\xc2\xa0cm pitki\xc3\xa4 ja 1,5\xe2\x80\x934\xc2\xa0cm leveit\xc3\xa4. Lajia kaupataan yleens\xc3\xa4 kierteisen\xc3\xa4 pistokkaana vesiviljelyyn nimell\xc3\xa4 onnenbambu, vaikkei olekaan sukua bambuille, eik\xc3\xa4 liioin vesikasvi.\n_START_SECTION_\nK\xc3\xa4ytt\xc3\xb6 ja hoito\n_START_PARAGRAPH_\nRuokotraakkipuu useine lajikkeineen on suosittu huonekasvi. Ruokotraakkipuuta k\xc3\xa4ytet\xc3\xa4\xc3\xa4n my\xc3\xb6s Fengshuissa. Huonekasvina se on vaatimaton kasvuolojen suhteen, mutta viihtyy parhaiten runsaassa ep\xc3\xa4suorassa tai suodatetussa valossa, koska suora auringon paahde saattaa kellastuttaa ja lopulta polttovioittaa lehti\xc3\xa4. L\xc3\xa4mp\xc3\xb6tilan tulisi olla yli 15 \xc2\xb0C, enint\xc3\xa4\xc3\xa4n 25 \xc2\xb0C._NEWLINE_Vaikka ruokotraakkipuu kasvaa parhaiten mullassa, myyd\xc3\xa4\xc3\xa4n se useimmiten vedess\xc3\xa4 kasvatettavaksi. Vesiviljelyss\xc3\xa4 vesi pit\xc3\xa4isi vaihtaa joka toinen viikko. Veden tulisi olla pehme\xc3\xa4\xc3\xa4, v\xc3\xa4hint\xc3\xa4\xc3\xa4n y\xc3\xb6n yli seissytt\xc3\xa4 hanavett\xc3\xa4.'